มีตุ่มใสๆขึ้นที่ขา เวลาเดินรู้สึกตึงๆ ปวดแสบร้อน
สวัสดีค่ะ อาการมีตุ่มใสๆขึ้นที่ขา ปวดแสบร้อน เดินแล้วตึงๆอาจจะเกิดจาก แผลจากการโดนพิษของแมลงที่ทำให้ระคาย ที่พบได้บ่อยเช่นแมลงก้นกระดก สาเหตุอื่นๆเช่นโรคงูสวัด เป็นตุ่มน้ำบนพื้นแดง จะแสบ ร้อน เป็นแค่บางบริเวณมักไม่เป็นทั่วๆหลายๆที่ มักไม่เป็นสองข้าง หรือเป็นตุ่มจากการถูกน้ำร้อนลวก โรคอีสุกอีใส เป็นตุ่มน้ำได้ทั่วตัว อาจระคายเคืองได้เล็กน้อย แต่ไม่ถึงขั้นแสบร้อน ตุ่มน้ำพองจากภูมิคุ้มกันทำลายผิวหนังตนเอง หรือเป็นโรคผื่นภูมิแพ้ผิวหนังอักเสบเฉียบพลัน จะเป็นตุ่มน้ำพอง แดง คัน ได้เช่นกันในเบื้องต้น ไม่ไปแกะเกาตุ่มที่มีเพื่อป้องกันการติดเชื้อ ใช้น้ำเปล่าสะอาดล้างภายนอก ไม่เอาสบู่ถูโดยตรง ระวังการสัมผัสกับสิ่งสกปรกจากภายนอก ใช้น้ำเกลือทางการแพทย์ประคบกับผ้าก๊อซวางตรงตุ่มน้ำเพื่อช่วยให้ตุ่มน้ำยุบลงไปเร็วขึ้นได้แต่ถ้ามีตุ่มใสดังกล่าวชัดเจน ปวดตึง แสบร้อนมาก ควรจะไปพบแพทย์เพื่อตรวจร่างกายจริงให้ได้การวินิจฉัยที่แน่ชัดต่อไป